hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. augusztus 29.
Ugrás a navigációhoz Ugrás a kereséshez
Ez a szócikk vagy szakasz elsősorban magyarországi nézőpontból tárgyalja a témát, és nem nyújt kellő nemzetközi kitekintést.
Kérünk, segíts bővíteni a cikket, vagy jelezd észrevételeidet a vitalapján.
A terhességi-gyermekágyi segély elnevezése 2015. január 1-jétől csecsemőgondozási díjra (rövidítése: csed) módosult.
A csecsemőgondozási díj a gyermek születéséhez kapcsolódóan kieső jövedelem pótlását szolgálja. Biztosítási jogviszonyhoz kötött pénzbeli ellátás, amely a szülési szabadságnak megfelelő időtartamára jár. A folyósítási időtartama 168 naptári nap.
2 Csecsemőgondozási díjra való jogosultság
3 A csecsemőgondozási díj összege
A csecsemőgondozási díjat a szülési szabadság alatt folyósítják. Korábban Terhességi gyermekágyi segélyként volt ismert. A folyósítási időtartama 168 naptári nap. A szülés várható ideje előtt – 28 naptári nappal igényelhető legkorábban, de a szülés várható idejét megelőző – 28 naptári nap és a szülés várható időpontja között bármikor igényelhető.  A szülés napjától mindenképpen ketyeg a 168 naptári nap, akkor is, ha nem a szülés napjától, hanem későbbi dátumtól igényled a csecsemőgondozási díjat.
Ha a kismama később szül, mint a szülés várható időpontja és a szülési szabadságot a szülés várható ideje előtt – 28 naptári naptól igényli, ebben az esetben a szülés napjától függetlenül a szülési szabadság, így a csed folyósítása is elindul az igényelt időponttól, azaz a szülés várható ideje előtt – 28 naptári naptól. A csed folyósítás ebben az esetben is 168 naptári napig tart.
Ha a szülési szabadságot korábban igénylik, mint a szülés várható időpontja, akkor az igényléshez képest csak abban az esetben változik a szülési szabadság, így  a csed folyósítás első napja, ha a szülés várható idejét megelőző – 28 naptári napnál korábban történik a szülés, vagyis koraszülés esetén.
A szülési szabadság kezdő napja befolyásolja a csed, illetve gyed számítási időszakát, így a csed, gyed alapját képező jövedelmet is.
Csecsemőgondozási díjra való jogosultság[szerkesztés]
A jogosultságának két, együttes feltétele:
A baba születését megelőző két éven belül rendelkezni kell legalább 365 naptári nap biztosítási idővel, aminek nem kell folyamatosnak lenni
A szülés – a csecsemőgondozási díj  igénylésének – napján is biztosítottnak kell lenni.
Többes jogviszony esetén akkor jogosult valaki csecsemőgondozási díjra, ha minden egyes biztosítási jogviszonyban rendelkezik a jogosultsági feltételekkel.
A csed jogosultság szabályaiban van egy olyan szabály, ami azt mondja ki, hogy ha a munkaviszonyod vagy bármely biztosítási jogviszonyod megszűnését követő 42 naptári napon belül szülsz, akkor még passzív jogon jogosult leszel csed-re. Sajnos gyed-re már nem.
Milyen esetekben fordulhat ez elő? Például határozott idejű szerződéssel rendelkezel és a határozott idejű szerződés alapján a munkaviszonyod megszűnik a szülés előtt. A felmondási védelem csak a határozatlan idejű szerződéssel dolgozó kismamákat védi.
És még mindig van itt valami. Ha olyan helyzetben vagy, hogy a korábban született baba csed, gyed folyósítása alatt szűnt meg a munkaviszonyod, akkor a tesó csed jogosultságnál figyelembe veszik a passzív jogon folyósított csed, gyed folyósítási idejét.
Ezért amennyiben a jogviszonyod a csed, illetve gyed folyósítás alatt szűnt meg, minden esetben érdemes megnézni, hogy a csed jogosultságot ki lehet-e hozni.
A csecsemőgondozási díj összege[szerkesztés]
2015. január 1-től az ellátások alapját úgy állapítják meg, hogy az adott ellátás igénylésétől visszaszámolnak három hónapot és a harmadik hónap utolsó napjától visszafele kezdik keresni a bérezett napokat. Az ellátások összegét az alapján állapítják meg, hogy hány bérezett napot találnak az adott ellátás igénylését megelőző harmadik hónap utolsó napjától visszafele.
A csed alapját a bérezett napok függvényében megállapíthatják 180, 120, 30-119 naptári napi jövedelemből. Ha nincs legalább 30 naptári napi jövedelem, akkor pedig a szerződés szerinti jövedelem lesz a csed alapja.
Amennyiben a gyed, gyes folyósítás alatt vagy a gyed, gyes folyósítást követő egy éven belül születik az újabb gyermek, akkor a csed alapját az ún. kedvezmény szabály alapján állapítják meg. A kedvezmény szabálynak feltételei vannak, aminek fennállását minden esetben egyénileg kell meghatározni.
Amennyiben a szülés napján fennálló jogviszonyodban a csed irányadó időszakán belül a biztosított nem rendelkezik legalább 120 naptári napi jövedelemmel és 180 naptári napi folyamatos biztosítási idővel, akkor a csed alapja maximum a csed igényléskor hatályos minimálbér kétszerese lehet.
A csecsemőgondozási díj összegét csökkenti a 15 % mértékű személyi jövedelemadó.
1997. évi LXXXIII. törvény a kötelező egészségbiztosítás ellátásairól
1997. évi LXXX. törvény a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről
217/1997 (XII. 1.) Korm. rendelet a kötelező egészségbiztosítás ellátásairól szóló 1997. évi LXXXIII. törvény végrehajtásáról
2012. évi I. törvény a munka törvénykönyvéről,
2004. évi CXL. törvény a közigazgatási hatósági eljárás és szolgáltatás általános szabályairól
A lap eredeti címe: „https://hu.wikipedia.org/w/index.php?title=Csecsemőgondozási_díj&oldid=21217677”
Magyar nézőpontból írt cikkek
Hivatkozás erre a változatra
Hogyan hivatkozz erre a lapra?
A lap utolsó módosítása: 2019. április 24., 19:10
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.